title: Ubud Writers and Readers Festival
text: Ubud Writers and Readers Festival (UWRF) inggih punika silih tunggil festival sastra nyabran warsa sané kalaksanayang ring Ubud, Bali, Indonésia. Festival puniki kaadegang olih Janet DeNeefe, silih tunggil pangadeg Yayasan Mudra Swari Saraswati sané dados manggala festival. UWRF nyabran warsa ngambil unteng festival sane malian-lianan, miwah kaambil saking pikayunan sang kawi sane wenten ring Indonesia. Pinaka imba, ring warsa 2022 UWRF ngambil unteng Memayu Hayuning Bawana. Festival puniki ketah kamargiang ring sasih Oktober nyabran warsa.